 IzAga 18 IBhayibheli Elikuyi-Internet INguqulo Yezwe ElishaIzAga 18:1-2418 Ozihlukanisayo uyozifunela isifiso sobugovu; uyophulukundlela aphambane nakho konke ukuhlakanipha okusebenzayo. 2 Noma ubani oyisiphukuphuku akajabuli ngokuqonda, ngaphandle uma inhliziyo yakhe ingazembula. 3 Lapho kungena umuntu omubi, kumelwe kungene nokwedelela; futhi ihlazo lihambisana nesihlamba. 4 Amazwi omlomo womuntu angamanzi ajulile. Umthombo wokuhlakanipha uyisifufula esiphuphumayo. 5 Ukukhetha omubi akukuhle, nokuchilizela eceleni olungile ekwahluleleni. 6 Izindebe zoyisiphukuphuku zingena ekuxabaneni, nawo kanye umlomo wakhe uzibizela imivimbo. 7 Umlomo woyisiphukuphuku uyincithakalo yakhe, nezindebe zakhe ziwugibe lomphefumulo wakhe. 8 Amazwi omnyundeli anjengezinto okumelwe zigwinywe ngokuphangwa, ezehlela ezibilinini zesisu. 9 Futhi, owenqenayo emsebenzini wakheungumfowabo wobangela incithakalo. 10 Igama likaJehova lingumbhoshongo oqinile. Olungileyo ugijimela kuwo athole isivikelo. 11 Izinto zenani elikhulu zomuntu ocebile zingumzana wakhe oqinile, emcabangweni wakhe zinjengodonga oluvikelayo. 12 Inhliziyo eqhoshayo yandulela ukuphahlazeka komuntu, futhi ukuthobeka kwandulela udumo. 13 Lapho umuntu ephendula indaba ngaphambi kokuba ayizwe, lokho kungubuwula kuye nokululazeka. 14 Umoya womuntu ungasibekezelela isifo sakhe; kodwa umoya omunyu ubani ongawubekezelela? 15 Inhliziyo yoqondayo izuza ulwazi, nendlebe yabahlakaniphile ifuna ukuthola ulwazi. 16 Isipho somuntu siyomvulela intuba enkulu, futhi siyomholela ngisho naphambi kwabantu abakhulu. 17 Ongowokuqala ecaleni lakhe lasemthethweni ulungile; umuntu wakubo uyangena ngokuqinisekile amphenyisise. 18 Inkatho iyayiqeda imibango, futhi ihlukanisa ngisho nabanamandla. 19 Umuntu owoniwe ngumfowabo uqine ngaphezu komuzi oqinile; futhi kukhona imibango enjengomgoqo wombhoshongo wokuhlala. 20 Isisu somuntu siyokwaneliswa okuvela esithelweni somlomo wakhe; uyokwaneliswa umkhiqizo wezindebe zakhe. 21 Ukufa nokuphila kusemandleni olimi, futhi oluthandayo uyodla izithelo zalo. 22 Ingabe umuntu uthole umfazi omuhle? Uthole into enhle, futhi uthakazelelwa nguJehova. 23 Umuntu onokuncane ukhuluma amazwi okuncenga, kodwa ocebile uphendula ngendlela eqinile. 24 Kukhona abangane abathambekele ekuphihlizaneni babe yizicucu, kodwa kukhona umngane onamathela ngaphezu komfowenu.IzAga 18 